Politiet i Telemark har beslaglagt mannens førerkort og sendt bekymringsmelding til barnevernet.

Politiet i Telemark måtte lørdag ettermiddag rykke ut til Kjørbekk i Skien, der en eldre dame meldte fra om at et lite barn satt forlatt i en bil alene.

Barnet skal ha sittet i bilen utenfor kjøpesenteret alene i minst en time.

Den eldre var fortsatt utenfor bilen da foreldrene, og eier av bilen, kom tilbake.

Da skal det ifølge politiet startet munnhuggeri, som endte med at sjåføren, en mann i 20-årene, rygget inn i den eldre damen.

– Han ødela blant annet speilet på bilen og den eldre damen fikk skade i benet, forteller operasjonsleder Vidar Aaltvedt til TV 2.

Politiet har beslaglagt mannens førerkort og sendt en bekymringsmelding til barnevernet etter hendelsen.